Både Sør-Afrikas største by Johannesburg og Sør-Afrikas administrative hovedstad Pretoria ligger i Gauteng. Gauteng er Sør-Afrikas økonomiske sentrum, bygget på gullgruvevirksomhet. Gauteng ble grunnlagt 27. april 1994 ved det første demokratiske valget i Sør-Afrika. Gauteng utgjør kjernen i den gamle provinsen Transvaal. Til å begynne med ble den kalt PWB (Pretoria-Witwatersrand-Vereeniging), men i desember 1994 fikk den sitt nåværende navn. Gauteng er sørsotho og betyr «Gullstedet».